“ก.พลังงาน” ผนึก “สกพอ.” ดันปิโตรฯ เฟส 4 กระตุ้นลงทุนใน “อีอีซี” เร่งจัดหาไฟฟ้ารองรับ
“ก.พลังงาน” ผนึก “สกพอ.” ดันปิโตรเคมี เฟส 4 กระตุ้นลงทุนใน "อีอีซี" เร่งจัดหาไฟฟ้ารองรับให้เพียงพอต่อความต้องการใช้
“ก.พลังงาน” ผนึก “สกพอ.” ดันปิโตรเคมี เฟส 4 กระตุ้นลงทุนใน "อีอีซี" เร่งจัดหาไฟฟ้ารองรับให้เพียงพอต่อความต้องการใช้
24 ก.พ. 2564

นายสมภพ พัฒนอริยางกูล โฆษกกระทรวงพลังงาน เปิดเผยว่า กระทรวงพลังงาน นำโดย นายกุลิศ สมบัติศิริ ปลัดกระทรวงพลังงาน ได้ร่วมหารือกับ นายพรชัย รุจิประภา ประธานคณะกรรมการปฏิรูปประเทศด้านพลังงาน และ นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก (สกพอ.) ถึงความร่วมมือในการพัฒนาโครงการ ปิโตรเคมีระยะที่ 4 ในพื้นที่เขตเศรษฐกิจพิเศษภาคตะวันออก หรือ EEC ตามแผนปฏิรูปประเทศด้านพลังงาน และการบริหารจัดการไฟฟ้าในพื้นที่ EEC เพื่อขับเคลื่อนให้เกิดการลงทุนในประเทศ เพื่อสร้างความเชื่อมั่นจากนักลงทุนทั้งในและต่างประเทศ ให้เกิดการสร้างงาน สร้างอาชีพ ให้กับคนไทย และเป็นกำลังสำคัญในการกระตุ้นเศรษฐกิจของประเทศให้เติบโตหลังวิกฤติโควิด-19
โดยสรุป
1.ในส่วนของการส่งเสริมการลงทุนโครงการปิโตรเคมีระยะที่ 4 ใน EEC ตามแผนปฏิรูปประเทศด้านพลังงาน นั้น ขณะนี้กระทรวงพลังงานและหน่วยงานที่เกี่ยวข้องอยู่ระหว่างการศึกษาโครงการพร้อมสำรวจความพร้อมของนักลงทุน ซึ่งพบว่ามีกลุ่มนักลงทุนหลายกลุ่มให้ความสนใจและมีความพร้อมที่จะร่วมลงทุนในพื้นที่ EEC อย่างแน่นอน ทั้งนี้ คาดว่าผลการศึกษาจะแล้วเสร็จภายในช่วงกลางปี 2564 และจะเกิดการลงทุนในช่วงปี 2568-2570 ซึ่งขณะนี้ทาง EEC ได้ตอบรับบรรจุเป็นแผนการลงทุนและจะเป็นเจ้าภาพในการสนับสนุนการพัฒนาและการลงทุนในโครงการดังกล่าวต่อไป
2.การบริหารจัดการไฟฟ้าให้เพียงพอต่อความต้องการใช้ในพื้นที่ EEC กระทรวงพลังงานจะเป็นเจ้าภาพในการตั้งคณะกรรมการร่วมกำหนดนโยบายและรูปแบบการบริหารจัดการพลังงานทดแทนในพื้นที่ EEC ซึ่งเป็นผู้แทนจาก 4 หน่วยงาน ประกอบด้วย สานักงานคณะกรรมการนโยบายเขตพัฒนาพิเศษภาคตะวันออก (สกพอ.) คณะกรรมการกำกับกิจการพลังงาน (กกพ.) สานักงานนโยบายและแผนพลังงาน (สนพ.) และ สานักงานปลัดกระทรวงพลังงาน (สป.) ร่วมดำเนินการหาข้อสรุปเสนอต่อคณะกรรมการนโยบายพลังงานแห่งชาติ กพช. ต่อไป ซึ่งเบื้องต้นจะมุ่งเน้นการผลิตไฟฟ้าเพื่อใช้ในพื้นที่ EEC หรือหากไม่เพียงพอจะหาแนวทางเพื่อจัดหาพลังงานทดแทนรองรับการใช้ของอุตสาหกรรมภายใน EEC ให้เพียงพอและมีความมั่นคง
“กระทรวงพลังงาน พร้อมจะเป็นส่วนหนึ่งในการขับเคลื่อนเศรษฐกิจร่วมกับ EEC ซึ่งนอกจากจะช่วยเศรษฐกิจในพื้นที่แล้ว ยังสามารถสร้างความเชื่อมั่นให้กับนักลงทุนต่างชาติอีกด้วย โดยในส่วนของการผลิตและจัดหาไฟฟ้าจากพลังงานทดแทนในพื้นที่ EEC กระทรวงพลังงานพร้อมที่จะสนับสนุนนโยบายและรูปแบบการดาเนินการให้เกิดขึ้นอย่างเป็นรูปธรรมเพื่อสร้างความมั่นคงด้านไฟฟ้าพื้นที่ดังกล่าว” โฆษกกระทรวงพลังงาน กล่าว